stanford-oval/wikipedia huggingface dataset:
M/S Pauline Russ

| M/S Pauline Russ |
| --- | --- |
 M/S Pauline Russ
Tyyppi:  Rahtilaiva
Lippuvaltio:  Antigua ja Barbuda
Kotipaikka:  St. John's
IMO-numero:  9198989
MMSI-numero:  304080890
Tunnuskirjaimet:  V2OF
Aiemmat nimet:  1999– Pauline Russ
Omistaja:  Ernst Russ
Aiemmat omistajat:  1999– Ernst Russ
Rakennustelakka:  J.J. Sietas, Hampuri, Saksa
Rakennusnumero:  1189
Vesillelasku:  6. heinäkuuta 1999
Luovutettu:  26. elokuuta 1999
Tekniset tiedot
Pituus:  153,45 m
Leveys:  20,6 m
Syväys:  7 m
Bruttovetoisuus (GT):  10 488
Koneisto:  1 × Wärtsilä 16V46 diesel
Koneteho:  15 600 kW
Nopeus:  44,45 km/h
Nopeus:  24 kn
Hyttejä:  12
Lastikapasiteetti:  1 624 m
Lastikapasiteetti:  303 TEU
Lähteet:  
M/S Pauline Russ (IMO 9198989) on saksalaisen Ernst Russin omistama ro-ro-rahtialus. Se on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7 260 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 303. Pauline Russ on rekisteröity Antigua ja Barbudan lipun alle ja sen kotisatama on St. John's. Nykyisin Pauline Russilla operoi rahtivarustamo Transfennica.
Pauline Russin sisaraluksia ovat M/S Seagard, M/S Elisabeth Russ, M/S Friedrich Russ, M/S Mistral, M/S Caroline Russ ja M/S Miranda.
Käyttöhistoria

6. heinäkuuta 1999 alus laskettiin vesille ja 26. elokuuta se luovutettiin Ernst Russin omistukseen, joka rekisteröi aluksen Antigua ja Barbudan lipun alle. Kotisatamaksi tuli maan pääkaupunki St. John's. 11. syyskuuta Transfennica aloitti liikennöinnin aluksella, linjalla Hamina–Tilbury.
Käyttöhistoria > Pohjakosketus

Pauline Russ oli 20. tammikuuta 2005 matkalla Tilburystä kohti Hangon satamaa. Aluksella oli 13 henkeä käsittävä puolalainen miehistö. Matkustajia ei laivalla ollut. Kello 01.09, Gustavsvärn -saaren luona saapui luotsi alukselle. Paikalle, jossa alus oli määrä kääntää, saapui se kello 01.24. Alus käännettiin Hangon sataman aallonmurtajan ulkopuolella, sillä aluksen päällikkö oli päätynyt tähän ratkaisuun, luotsin ehdotettua, että alus olisi ollut mahdollista kääntää myös aallonmurtajan sisäpuolella, sillä satama oli tyhjä.
Pauline Russin kääntämisen jälkeen sitä alettiin peruuttaa kohti laituria. Aallonmurtajan laiva sivuutti kello 01.30. Samaan aikaan luotsi ilmoitti aluksen päällikölle, että laiva ajautui kohti punaisia poijuja, jotka sijaitsivat turvallisen vesialueen pohjoispuolella. Päällikkö oli huomannut saman asian.
Kun Pauline Russ saapui ensimmäisen punaisen poijun kohdalle, ehdotti luotsi päällikölle vauhdin lisäämistä tai sitten satamasta ulos ajoa. Päällikkö kuitenkin päätti jatkaa peruuttamista kohti laituria, eikä vastannut mitään luotsin ehdotukseen.
Käyttöhistoria > Pohjakosketus > Onnettomuus tapahtuu

Kello 01.35 laivan perä oli jo lähellä laituria. Keulaa Pauline Russin keulapotkuri ei kuitenkaan jaksanut täydellä tehollaan nostaa kohti laituria, vasten tuulta. Tämän jälkeen päällikkö lähti satamasta ulos. Hän käänsi ensimmäiseksi peräsimen vasemmalle, jonka jälkeen potkurin nousukulman 60 % eteen. Näillä muutoksilla hän toivoi saavansa keulan käännettyä vasemmalle. Kuitenkin nämä saivat aikaan sen, että aluksen perä liikkui satamasta katsottuna ensimmäistä punaista poijua kohti. Tämän jälkeen päällikkö käänsi ruorin oikealle. Tästä huolimatta Pauline Russin perä ajautui poijun päälle ja alus sai lievän pohjakosketuksen.
Syy onnettomuuteen oli komentosiltayhteistyön puute. Tämän vuoksi tuuliolosuhteiden vaikutuksen arviointi aluksen ohjailukykyyn oli puutteellista.
Nykyisin Pauline Russ liikennöi Suomen ja Venäjän Pietarin välillä.
Aiheesta muualla

Fakta om Fartyg – M/S Pauline Russ (ruotsiksi)
Transfennica
| --- | --- |
Nykyiset alukset:   M/S Timca  M/S Kraftca  M/S Genca  M/S Trica  M/S Pulpca  M/S Plyca 
Sietas-tyyppi 2:  M/S Seagard
Muut:   M/S Bore Sea  M/S Corona Sea  M/s Hafnia Sea 
Aikaisempi laivasto:   M/S Karelia  M/S Degerö  M/S Misida  M/S Ocean Link  M/S Bazias  M/S Link Star  M/S Mini Star  M/S Forte  M/S Largo  M/S Kalmarsund  M/S Hamnö  M/S Tender  M/S Ahtela  M/S Granö  M/S Ann-Mari  M/S Borden  M/S Styrsö  M/S Mimer  M/S Blue Sun  M/S Bore Sea  M/S Breant  M/S Transgard  M/S Heralden  M/S Camilla  M/S Gunilla  M/S White Sea  M/S Serenaden  M/S Mistral  M/S Miranda  M/S Garden  M/S Trans Botnia  M/S Romira  M/S Birka Forest  M/S Bore Nordia  M/S Tango  M/S Stena Foreteller  M/S Hoburgen  M/S Aurora  M/S Thebeland  M/S Vegaland  M/S Vasaland  M/S Polaris  M/S Longstone  M/S Beachy Head  M/S Stena Forecaster  M/S Stena Foreteller  M/S Friedrich Russ  M/S Elisabeth Russ  M/S Pauline Russ  M/S Caroline Russ 
M/S Pauline Russ Seelandkaissa syyskuussa 2007.
Kuunari Rickhard

Kuunari Rickhard oli suomalainen kuunari, joka katosi syysmyrskyssä Itämerellä loka-marraskuussa 1921 ollessaan matkalla Lyypekistä Mäntyluotoon. Laivan miehistöön kuului yhdeksän henkilöä, ja lisäksi mukana oli yksi matkustaja.
Rickhard lähti lokakuun puolivälissä 1921 suolalastissa Lyypekistä kohti Mäntyluotoa. Laiva oli jo menomatkalla Lyypekkiin vuotanut pahasti, mutta vuoto oli saatu hallintaan pumpuilla.  Kun laivasta ei ollut kuulunut mitään yli kolme viikkoa sen lähdön jälkeen, aloitettiin etsinnät.
Erään saksalaisen Raumalle saapuneen laivan kapteeni oli nähnyt Nurmesluodon edustalla, Relandersgrundin ja Bergskärin majakan välillä merenpinnasta kohonneen katkenneen laivanmaston. Myöhemmissä tutkimuksissa päädyttiin siihen tulokseen, että tämä hylky ei ollut kuunari Rickhard vaan todennäköisesti samalla seudulla uponnut turkulainen kaljaasi Oskar, jonka miehistö oli päässyt pelastautumaan Kaunissaareen. Kuunari Rickhardin kohtalo jäi lopulta epäselväksi.
Kuunari Rickhard oli rakennettu Rönnessä Bornholmissa vuonna 1886. Sen pituus oli 40 metriä, leveys 8.34 metriä ja syväys 3,38 metriä sekä vetoisuus 270 nettorekisteritonnia. Kuunari Rickhard rekisteröitiin Raumalle vuonna 1914, ja sen omisti kauppias J. W. Valtonen.
M/S Auto Bank

| M/S Auto Bank |
| --- | --- |
 M/S Auto Bank Bremerhavenissa Saksassa
Tyyppi:  Autonkuljetuslaiva
Lippuvaltio:  Suomi
Kotipaikka:  Helsinki
IMO-numero:  9160774
MMSI-numero:  230915000
Tunnuskirjaimet:  OJIE
Aiemmat nimet:  1998–2007: Serenaden 2007– Auto Bank
Omistaja:  Bore
Aiemmat omistajat:  1998–2006: Rederi Ab Engship 2006– Bore
Rakennustelakka:  Umoe Sterkoder A.S., Kristiansund, Norja
Rakennusnumero:  185
Luovutettu:  7. elokuuta 1998
Tekniset tiedot
Pituus:  138,5 m
Leveys:  22,67 m
Syväys:  7,07 m
Bruttovetoisuus (GT):  19 107
Koneisto:  1 × Wärtsilä Vasa 16V46A
Koneteho:  14 780 kW
Nopeus:  37,41 km/h
Nopeus:  20,2 kn
Hyttejä:  12
Lastikapasiteetti:  1 511 m
Lähteet:  
M/S Auto Bank (IMO 9160774) on suomalaisen Bore -varustamon omistuksessa oleva oleva ro-ro-rahtilaiva. Alus on rakennettu vuonna 1998 Kristiansundissa, Norjassa. Kuollutta painoa Auto Bankilla on 6 024 tonnia ja jääluokitus on 1A Super eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle ja sen kotisatama on Helsinki. Nykyään alusta käyttää UECC -varustamo, joka kuljettaa sillä henkilöautoja Euroopasta Suomeen. Kerrallaan autoja alukseen mahtuu 1 440.
Auto Bankin sisaraluksia ovat M/S Auto Bay ja M/S Auto Baltic.
Käyttöhistoria

7. elokuuta 1998 alus luovutettiin suomalaisen Rederi Ab Engshipin omistukseen, joka rekisteröi sen Suomen lipun alle. Kotisatamaksi tuli Nauvo. 10. elokuuta laiva sai nimen Serenaden. Tämän jälkeen alus aloitti liikennöinnin reitillä Kemi–Lyypekki. Marraskuussa 2004 Serenaden siirtyi liikennöimään Lyypekin ja Haminan välille. Vuonna 2006 suomalaiseen Rettig Groupiin kuuluva Bore osti aluksen. Lokakuussa 2006 Serenaden meni Cosco Shipyard -telakalle Nantongiin, Kiinaan. Tammikuussa 2007 laiva aikarahdattiin UECC:n liikenteeseen. Samalla alus sai myös nykyisen Auto Bank -nimensä.
Aiheesta muualla

Fakta om Fartyg – M/S Serenaden (ruotsiksi)
Bore: M/V Auto Bank (Arkistoitu – Internet Archive) (englanniksi)
Auto Bankista UECC:n sivuilla (Arkistoitu – Internet Archive) (englanniksi)
Boren alukset
Auto Baltic
Auto Bank
Auto Bay
Belgard
Borden
Bravaden
Estraden
Fingard
Klenoden
Najaden
Nedgard
Nordgard
Norking
Norqueen
Norsky
Norstream
Ostgard
Seagard
Swegard
Sydgard
Trenden
Westgard
M/S Avitak

| M/S Avitak |
| --- | --- |
 M/S AIDAvita vuonna 2002.
Tyyppi:  risteilyalus
Lippuvaltio:   Liberia
Kotipaikka:  Monrovia
IMO-numero:  9221554
MMSI-numero:  636022869
Tunnuskirjaimet:  5LKV2
Aiemmat nimet:  M/S AIDAvita (2002–2023)
Aiemmat omistajat:  AIDA Cruises (2002–2023)
Rakennustelakka:  Aker MTW, Wismar, Saksa
Rakennusnumero:  003
Kölinlasku:  21. marraskuuta 2000
Vesillelasku:  15. marraskuuta 2001
Luovutettu:  2002
Tekniset tiedot
Kansien määrä:  10
Pituus:  202,85 m
Leveys:  28,1 m
Syväys:  6,3 m
Bruttovetoisuus (GT):  42 289
Koneteho:  18 800 kW
Nopeus:  21 kn
Matkustajia:  1 266
Sisaralukset:  M/S AIDAaura
Lähteet:  
M/S Avitak on risteilyalus. Laiva rakennettiin Saksan Wismarissa Aker MTW:n telakalla vuonna 2002 saksalais-amerikkalaiselle AIDA Cruises -varustamolle AIDAvita-nimisenä. Aluksen pituus on 202,85 metriä, leveys 28,1 metriä ja suurin syväys 6,3 metriä. Laivan koneet tuottavat 18 800 kilowatin tehon ja 21 solmun enimmäisnopeuden.
Laivan sisaralus on AIDAaura.
Käyttöhistoria

Aluksen köli laskettiin 21. marraskuuta 2000, ja alus laskettiin vesille 15. marraskuuta 2007. AIDAvita toimitettiin omistajalleen huhtikuussa 2002.
Maaliskuussa 2023 alus myytiin uudelle omistajalle, jolloin se sai nykyisen nimensä Avitak.
Aiheesta muualla

Kuvia tai muita tiedostoja aiheesta M/S Avitak Wikimedia Commonsissa
Magnus Poulsson

| Magnus Poulsson |
| --- | --- |

Henkilötiedot
Syntynyt: 14. heinäkuuta 1881 Drammen, Norja
Kuollut: 18. maaliskuuta 1958 (76 vuotta) Asker, Norja
Ammatti:  arkkitehti
Arkkitehti
Koulutus:  Kuninkaallinen teknillinen korkeakoulu
Merkittävät työt:  Oslon kaupungintalo Telegrafbygningen
Magnus Poulsson (14. heinäkuuta 1881 Drammen, Norja – 18. maaliskuuta 1958 Asker, Norja) oli norjalainen arkkitehti. Hän pyrki aluksi jäljittelemään barokkiajan rakennuksia mutta suuntautui myöhemmin funktionalismiin. Poulsson opiskeli Kuninkaallisessa teknillisessä korkeakoulussa Tukholmassa ja avasi oman toimiston Kristianiaan (nyk. Oslo) vuonna 1909. Vuonna 1916 hän voitti Arnstein Arnebergin kanssa suunnittelukilpailut Oslon uudesta kaupungintalosta sekä puhelinlaitoksen pääkonttorista.
Karl Johans gate 1 (1918, valkoinen rakennus)
Bærumin kaupungintalo (1926)
Vesisaaren kirkko (1958)
Aiheesta muualla

Kuvia tai muita tiedostoja aiheesta Magnus Poulsson Wikimedia Commonsissa
M/S Azores

| Azores |
| --- | --- |
 M/S Athenaa tyhjennetään roskista Brestin satamassa lokakuussa 2006.
Tyyppi:  linjalaiva
Lippuvaltio:   Portugali
Kotipaikka:  Madeira
IMO-numero:  5383304
Tunnuskirjaimet:  Ruotsi:8926 Italia 1749
Aiemmat nimet:  Stockholm (1948–1960) Volkerfreundschaft (1960–1985) Volker (1985–1986) Fridtjof Nansen (1986–1993) Italia I (1993–1994) Italia Prima (1994–1998) Valtur Prima (1998–2002) Caribe (2002–2005) Athena (2005–2013)
Omistaja:  Portuscale Cruises
Aiemmat omistajat:  Nina Spa Festival Cruises Nina Cia di Navigazione StarLauro Neptunus Rex Enterprises VEB Deutsche Seereederei Swedish America Line
Rakennustelakka:  Götaverken, Göteborg, Ruotsi
Rakennusnumero:  611
Tilattu:  lokakuu 1944
Vesillelasku:  9. syyskuuta 1946
Luovutettu:  7. helmikuuta 1948
Tekniset tiedot
Pituus:  160,08 m
Leveys:  21,04 m
Syväys:  7,90 m
Bruttovetoisuus (GT):  12 165
Koneisto:  2 × 8-sylinteristä Götaverken-dieselmoottoria
Koneteho:  8 900 kW
Nopeus:  17 kn
Matkustajia:  390
Lähteet:  http://7seasvessels.com/?s=5383304
M/S Azores on Portuscale Cruisesin linjalaiva, jonka kotipaikka on Madeira. Se on alun perin 1948 valmistunut ruotsalaisen Svenska Amerika Linienin M/S Stockholm.
Rakentaminen

Svenska Amerika Linie tilasi lokakuussa 1944 uuden aluksen Götaverkeniltä Göteborgista. Sen köli laskettiin telakkanumerolla 611 ja  alus laskettiin vesille 9. syyskuuta 1946 nimellä M/S Stockholm. Alus luovutettiin tilaajalle 7. helmikuuta 1948 ja se aloitti palveluksen 21. helmikuuta.
Liikennöintihistoria

Stockholm törmäsi yöllä 25. heinäkuuta 1956 italialaiseen SS Andrea Doriaan New Yorkin läheisyydessä, minkä seurauksena 56 ihmistä hukkui. Alus sai kuitenkin hyvin vähäisiä vaurioita. Onnettomuuden jälkeen alus myytiin Vapaalle Saksan ammattiyhdistysten liitolle Itä-Saksaan, ja se sai uuden nimen M/S Völkerfreundschaft. Vuodesta 1985 alus oli joitakin vuosia Britanniassa. Vuonna 1992 alus päätyi Italiaan, jossa se kunnostettiin. Alus poikkesi Helsingissä toukokuussa 2010.
M/S Völkerfreundschaft Göteborgin satamassa 1960.
MAPA

MAPA eli Management of Actual or Potential Aggression on Keelen yliopistossa ja Cheddletonin St Edwardsin sairaalassa sekä Birminghamin Reaside-klinikalla kehitetty koulutusmalli, jonka menetelmiä hyödynnetään aggression ja väkivallan kohtaamistilanteissa. Suomeksi nimi lyhennetään Haasteellisen käyttäytymisen ennaltaehkäisy ja hallinta.
Koulutusmallin kehitys

1990-luvun alkupuolella Englannissa syntyi tarve kehittää koulutusmalli, joka sisältää hoidollisen ja ennakoivan näkökulman aggression ja väkivallan kohtaamiseen. 1980-luvulla koulutettiin hoitohenkilökunta Control and Restraint -menetelmien mukaan. Control & Restraint -nimellä kutsutaan Englannissa aggression ja väkivaltaisuuden hallintaan alun perin oikeuspsykiatrisissa sairaaloissa ja vankiloissa kehitettyä koulutusta. Control and Restraint -menetelmä tarjosi tehokkaan tavan aggressiivisen tai väkivaltaisen ihmisen hallintaan.
Koulutus opetti hoitajille hyvin tehokkaat tavat käyttää fyysisiä rajoittamisen menetelmiä. Tämän menetelmän käyttäminen johti kuitenkin usein sekaannukseen, vahingoittumisiin ja jopa kuolemiin rajoittamisprosessin kuluessa. Sekä potilas  että työntekijät jäivät haavoittuneeseen tilaan tuntien vihaa, pelkoa, kiukkua, turhautuneisuutta ja avuttomuutta. Näitä tuntemuksia esiintyi sekä rajoittamisen aikana että sen jälkeen. Yksi pääongelmista, joka kohdattiin kyseisiä taitoja käyttöönotettaessa, oli yhdenmukaisuuden puute ja standardien seurannan vaikeus, kansallisia standardeja ei itse asiassa näyttänyt olevan.
Koulutus myös epäonnistui sen osoittamisessa,  kuinka välttää väkivaltaisuutta alun alkaen. Tämä jätti aukkoja koulutukseen, ennaltaehkäisevät kysymykset eivät tulleet osoitetuksi, eivätkä täten kehittyneet taitoina kiinnipitämisen ja liikkumisen rajoittamisen taitojen opettelemisen ohessa.
Control & restraint -koulutuksen käyttöönotto vaikutti syvästi siihen tapaan, kuinka väkivaltatapahtumat sen jälkeen käsiteltiin. Monet eivät kuitenkaan olleet samaa mieltä strukturoidusta fyysisten otteiden käyttämisestä potilaan rajoittamiseen, erityisesti sellaisten otteiden jotka saattavat aiheuttaa kipua. Monet olivat tyytymättömiä kivun tuottamiseen, siitäkin huolimatta, että saattoi olla väitettävissä asiakkaan itse aiheuttavan kipua itselleen kamppailemalla kiinnipito-otteessa olemista vastaan.
Monet tutkivat vaihtoehtoisia menetelmiä, joihin sisältyi joitakin samoja taitoja ja periaatteita mutta jotka olivat enemmän potilasta huomioivia. Lisäksi monet kouluttajat tunsivat, että on sopimatonta opettaa fyysisiä väkivalta- ja aggressiotilanteiden selvittämisen menetelmiä erillään muista tekijöistä. Kouluttajat kehittivät tämän myötä kursseja jotka tarjosivat fyysisten taitojen opettamisen rinnalla teoreettisen hoidollisuuteen ja ennaltaehkäisyyn liittyvän osion. MAPA- menetelmä sai alkunsa. Rinnakkain MAPA- menetelmän kehittämisen kanssa kehitettiin hoidon laatu-standardeja sekä juridisia normistoja
. Nykypäivään tultaessa MAPA- tekniikoita on kehitetty hoidollisempaan ja vähemmän kipua tuottavaan suuntaan. Avain sanoja MAPA- menetelmässä ovat hoidollisuus, ennaltaehkäisy, ennakointi, vuorovaikutus ja varhainen väliintulo.
Hoitotyöntekijät kohtaavat työssään usein, jopa päivittäin  aggressiota sanallisessa muodossa, uhkaavana käyttäytymisenä tai varsinaisena väkivaltana, jolloin on tärkeää, että hoitotyöntekijöillä on tietämystä ja taitoja kohdata edellä mainittuja ongelmia.
MAPA-mallin ominaisuuksia

MAPA- koulutusmallissa painotetaan haastavien asiakastilanteiden turvallista ja hoidollista kohtaamista ennaltaehkäisten tilanteiden paheneminen. Ennaltaehkäisyssä painottuu non-verbaalisen ja verbaalisen, rauhoittavan vuorovaikutuksen omaksuminen ja kriisin kehittymisen vaiheiden huomioiminen. Ennaltaehkäisy on myös henkilökunnan kouluttamista ja keskustelun herättämistä aggression ja väkivallan uhan olemassa olemisesta.
Ennakointi on MAPA- koulutusmallin mukaan tärkeä osa aggression ja väkivallan ennaltaehkäisyä. Ennakointi tarkoittaa sitä, että asiakkaan esitietoja, käyttäytymistä, ulkoista olemusta ja puhetta analysoiden yritetään luoda arvio hänen tarpeistaan ja henkisestä tilastaan. Mikäli todetaan, että asiakas on mahdollisesti ahdistunut ja levoton ja tilanne saattaa eskaloitua, ryhdytään toimenpiteisiin. Asiakkaan kanssa pyritään keskustelemaan, hänelle annetaan vähän enemmän huomiota ja aikaa. Hänen kanssa pyritään selvittämään mikä tilanne on tällä hetkellä ja miten hanta voidaan auttaa. Mikäli tyytymättömyyttä ja ongelmakohtia löytyy, niihin pyritään löytämään ratkaisuja. Mitä varhaisemmassa vaiheessa asiakkaan poikkeavaan käytökseen puututaan, sitä pienempi on todennäköisyys, että tilanne muuttuu uhkaavaksi.
MAPA-menetelmä Suomessa

Laurea ammattikorkeakoulu Hyvinkäällä kouluttaa yhteistyössä Crisis Prevention Institute Inc. (CPI) kanssa erityistason MAPA -kouluttajia Suomessa.  FPI (Finnish Professional Instructor) Erityistason MAPA -kouluttajat voivat kouluttaa organisaatioiden henkilöstöä sekä kouluttajia heille. Tällä hetkellä MAPA CI- kouluttajia (Certified Instructor) on noin 200. MAPA – kouluttajat ovat terveydenhuollon, sosiaalialan tai koulutuksen ammattilaisia, jotka ovat suorittaneet väkivallan ennaltaehkäisyn ja turvallisen hoidon perusopintojakson lisäksi kouluttajan valmiuksiin tähtäävän täydennyskoulutuksen, 5-10 päivää.
Suomen MAPA® keskuksen tehtävänä on
tarjota koulutusta haasteellisen käyttäytymisen ennaltaehkäisyyn sosiaali-, terveys- ja opetustoimen henkilöstölle perus- ja kouluttajatasoilla,
valvoa ja kehittää koulutuksen laatua ja arvioida sen vaikuttavuutta,
kääntää, kehittää ja välittää opetusmateriaalia ja
toimia linkkinä kouluttajien välillä Suomessa ja kiinteässä kansainvälisessä yhteistyössä.
Aiheesta muualla

Suomen MAPA® keskus www.suomenmapakeskus.fi
Magnus Olsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Magnus Olsson
Syntymäaika: 25. tammikuuta 1972 (ikä 52)
Syntymäpaikka: ,  Ruotsi
Pelipaikka: Keskikenttä/Hyökkääjä
Pituus: 170 cm
Paino: 76 kg
Lempinimi: Kuben
Seura
Seura: Edsbyns IF
Junioriseurat
: Edsbyns IF
Seurat
| Vuodet | Seura | O | (M) |
| 1987–2013 | Edsbyns IF | 686 | (314) |
| Yhteensä | Yhteensä | 686 | (314) |
Maajoukkue
| 1994–2007 |  Ruotsi |  | () |
 Seurajoukkueuran tilastot kattavat vain kansalliset sarjat, päivitetty 6.12.2013.  Maajoukkueuran tilastot päivitetty 6.12.2013.
Magnus "Kuben" Olsson (s. 25. tammikuuta 1972) on entinen ruotsalainen jääpalloilija. Hän on edustanut koko uransa Ruotsin Elitserienissä pelaavaa Edsbyns IFää. Hänet valittiin vuonna 2006 vuoden ruotsalaiseksi jääpalloilijaksi. Hän lopetti uransa keväällä 2013.
"Kubenin" ura Edsbyn joukkueessa alkoi kaudella 1988-89 ja hän oli sen jälkeen matkassa Edsbyn 2000-luvun huippuvuosina ja saavutti viisi Ruotsin jääpallomestaruutta. Samoihin aikoin Edsbyn-joukkue voitti Eurooppa cupin, Maailman cupin ja Champions cupin. Uransa "Kuben" päätti keväällä 2013. Ura Ruotsin pääsarjatasolla kesti 26 kautta hänen lopettaessaan keväällä 2013. Urallaan hän pelasi 686 pääsarjaottelua ja teki 314 maalia.
Karlsson on pelannut neljät MM-kisat ja saavuttanut niissä kaksi maailmanmestaruutta (1995 ja 1997). Niissä hän on pelannut 17 ottelua ja tehnyt 5 maalia.
"Kubenin" ura jatkuu edelleen urheilun ja jääpallon parissa. Hän toimii Edsbyn urheilulukion opettajana ja Ruotsin nuorten jääpallojoukkueen johtajana.
Saavutukset

Maajoukkueessa
2 MM-kultaa: 1995 ja 1997,
3 MM-hopeaa 2006 ja 2007
Seurajoukkueissa
5 Ruotsin mestaruutta: 2004, 2005, 2006, 2007 ja 2008
1 Ruotsin mestaruushopea: 2009
2 Jääpallon Euroopan cup voittoa: 2005 ja 2007
2 Jääpallon maailmancup-mestaruutta: 1991, 2008
1 Jääpallon Champions Cup-mestaruus: 2007
Henkilökohtaisesti
Ruotsin vuoden jääpalloilija: 2006
Stor grabbar #228
Maija-Leena Noppari

Marja Helena Noppari, o. s. Pitkänen, kirjailijanimi Maija-Leena Noppari (31. elokuuta 1896 Huittinen – 3. heinäkuuta 1983 Huittinen) oli suomalainen kuvaamataidon opettaja ja lastenkirjailija.
Noppari kuuli lapsuudessaan lastenhoitajaltaan kertomuksia metsissä ja luolissa asuvasta Pentahittisestä. Myöhemmin koululaisena hän sai kuulla hieroja- ja kupparimummo Vuorenpään Kustaavalta kansantarinan Huittisten kirkosta ja Pyölönvuoresta jossa sijaitsi tarinan mukaan hiisien linna. Näiden tarinoiden pohjalta Noppari kirjoitti myöhemmin vuorenkuningas Pentahittisestä kerovat lastenkirjansa.
Teoksia

Penttahittisen pidot vuoressa : vuorenväen kertomuksia ; kuvitus Helga Sjöstedt. Meidän lasten kirjasto 7. Otava 1938
Teemu-Tahvanan seikkailut : kertomus pojille ja tytöille ; kuvittanut Rauha Nuolivaara-Manninen. Meidän lasten kirjasto 13. Otava 1939
Penttahittisten kasvatti ; kuvittanut Soini Talaskivi. Meidän lasten kirjasto 29. Otava 1946
Vuorenkuningas Penttahittinen : vuorenväen kertomuksia ; kuv. Leena Puranen. Valistus 1965, uusi Sinikka Lehtisen selkokielelle mukauttama laitos Lauttarannan koulu, Huittinen 2005
Topias Todenpuhuja ; kuv. Leena Salpio. Huittisten Sanomalehti Oy, Kokemäki 1978
Luke Sellars

Luke Sellars (s. 21. toukokuuta 1981 Toronto, Ontario) on kanadalainen jääkiekkoilija, joka edusti kaudella 2008–09 Joensuun Jokipoikia. Sellars pelasi loukkaantumisesta johtuen Jokipojissa vain 41 ottelua, joissa hän kokosi tehot 1+15. Hänelle merkittiin yhteensä 130 jäähyminuuttia. Atlanta Thrashers varasi Sellarsin NHL:ään vuoden 1999 varaustilaisuuden ensimmäisellä kierroksella numerolla 30. Hän on pelannut Atlantan paidassa yhden ottelun.
Aiheesta muualla

Luke Sellars The Internet Hockey Databasessa (englanniksi)
Ludwig Boltzmann

| Ludwig Boltzmann |
| --- | --- |
 Ludwig Boltzmann
Henkilötiedot
Koko nimi:  Ludwig Eduard Boltzmann
Syntynyt: 20. helmikuuta 1844 Wien, Itävalta
Kuollut: 5. syyskuuta 1906 (62 vuotta) Duino, Italia
Kansalaisuus:  Itävalta
Koulutus ja ura
Tutkinnot:  Wienin yliopisto
Väitöstyön ohjaaja:  Josef Stefan
Instituutti:  Grazin yliopisto Wienin yliopisto Münchenin yliopisto Leipzigin yliopisto
Oppilaat:  Paul Ehrenfest Philipp Frank Gustav Herglotz
Tutkimusalue:  fysiikka
Tunnetut työt:  Boltzmannin vakio Boltzmannin yhtälö Maxwellin–Boltzmannin jakauma
 Nimikirjoitus
Ludwig Eduard Boltzmann (20. helmikuuta 1844 Wien, Itävalta – 5. syyskuuta 1906 Duino, Italia) oli itävaltalainen fyysikko ja professori Grazissa, Münchenissä, Leipzigissa ja Wienissä. Hän sovelsi tilastollisia menetelmiä termodynamiikkaan, selvensi entropian käsitettä ja edisti merkittävästi teoreettisen fysiikan kehitystä.
Elämä > Lapsuus ja opiskeluvuodet

Boltzmann syntyi Wienissä. Hänen isänsä, Ludwig Georg Boltzmann, oli verotarkastaja. Boltzmannin isoisä oli kellovalmistaja, joka oli muuttanut Berliinistä Wieniin ja hänen äitinsä, Katarina Pauernfeind, on alun perin kotoisin Salzburgista. Boltzmann opiskeli kotona hänen vanhempiensa ohjaamana. Boltzmann kävi lukiota Linzissä, joka on ylä-Itävallan pääkaupunki. Boltzmannin ollessa 15 vuotta vanha, hänen isänsä kuoli.
Boltzmann alkoi opiskella vuonna 1863 fysiikkaa Wienin yliopistossa. Hänen opettajiinsa kuuluivat muun muassa Josef Loschmidt, Joseph Stefan, Andreas von Ettingshausen ja Jozef Petzval. Boltzmann sai filosofian tohtorin arvon vuonna 1866 työskennellen Stefanin alaisena. hänen tutkielmansa käsitteli kineettistä kaasuteoriaa ja vuotta myöhemmin hänestä tuli dosentti. Tohtoriksi pääsyn jälkeen hän työskenteli kaksi vuotta Stefanin alaisena, jonka aikana Stefan johdatteli Boltzmannin Maxwellin töihin.